b'\n_START_ARTICLE_\nFinski narodni preporod\n_START_PARAGRAPH_\nFinski narodni preporod, sredinom 19. stolje\xc4\x87a, plod je smi\xc5\xa1ljenoga promicanja finskog jezika i kulture, \xc5\xa1to su ga vr\xc5\xa1ili pripadnici vi\xc5\xa1e klase, koja se ina\xc4\x8de slu\xc5\xbeila \xc5\xa1vedskim jezikom. Finski jezik trebao je poslu\xc5\xbeiti kao \xe2\x80\x9espona\xe2\x80\x9c izme\xc4\x91u vladaju\xc4\x87e elite i selja\xc5\xa1tva u Finskoj._NEWLINE_Po\xc4\x8detak ovoga preporoda mo\xc5\xbee se smjestiti u godinu 1835. kada je Elias Lenrot, lije\xc4\x8dnik po zanimanju, sabrao i sistematizirao dotad samo usmeno preno\xc5\xa1eno narodno stvarala\xc5\xa1tvo i objavio u posebnoj knjizi koju je nazvao Kalevala. Ona \xc4\x87e poslu\xc5\xbeiti kao poticaj osamostaljenju od \xc5\xa0vedske, \xc5\xa1to je Rusija svim silama pomagala._NEWLINE_Va\xc5\xbena je bila i uloga finskoga jezika koji je u svome knji\xc5\xbeevnom obliku utemeljen jo\xc5\xa1 1542., a prva gramatika napisana je 1649. 1863. finski se po\xc4\x8deo rabiti u administraciji, a 1892. postao je i slu\xc5\xbebeni jezik ravnopravan sa \xc5\xa1vedskim. Za samo jedne generacije finski jezik postao je dominantan u upravi i dru\xc5\xa1tvu.'